Professorat de Psicologia Evolutiva i de l’Educació de l’UJI intervé en la comissió especial d’estudi de l’assetjament escolar de les Corts Valencianes



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2022/1/2q/comissio-assetjament-escolar/&url=/com/noticies/2022/1/2q/comissio-assetjament-escolar/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2022/1/2q/comissio-assetjament-escolar/&url=/com/noticies/2022/1/2q/comissio-assetjament-escolar/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2022/1/2q/comissio-assetjament-escolar/&url=/com/noticies/2022/1/2q/comissio-assetjament-escolar/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2022/1/2q/comissio-assetjament-escolar/&url=/com/noticies/2022/1/2q/comissio-assetjament-escolar/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Professorat de Psicologia Evolutiva i de l’Educació de l’UJI intervé en la comissió especial d’estudi de l’assetjament escolar de les Corts Valencianes Francisco J. García Bacete i Lidón Villanueva Badenes han proposat des del punt de vista científic i acadèmic com s'hauria d'abordar aquesta problemàtica

28/01/2022 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![ comissio-assetjament-escolar BaceteyVillanueva](/com/noticies/2022/1/2q/comissio-assetjament-escolar/BaceteyVillanueva.jpg)](#)

El catedràtic Francisco J. García Bacete i la professora titular d’universitat Lidón Villanueva Badenes, de l’Àrea de Psicologia Evolutiva i de l’Educació de la Universitat Jaume I de Castelló han participat, dimecres 26 de gener de 2022, a les Corts Valencianes, en la comissió especial d’estudi de l’assetjament escolar per tal d’impulsar polítiques concretes per a la previsió i l’actuació davant la violència entre iguals en l’àmbit escolar i la infància.

García Bacete ha explicat durant la seua intervenció, que «el problema és greu i complex; alguns autors i autores fins i tot reclamen que es considere un problema de salut pública, però això requereix una intervenció global». En la seua opinió, cal aplicar una política de tolerància zero, perquè «qualsevol forma d’agressió o conducta que cause patiment és injustificada» i «no hi ha prou amb la prohibició o la sanció». A més, considera que és urgent actuar, fer-lo d’una forma col·laborativa i per això, proposa una avaluació urgent de les polítiques, procediments i protocols que s’apliquen actualment.

A continuació, el professor de l’UJI ha enumerat una sèrie d’errades, expressions enganyoses o actuacions insuficients, com centrar-se en els agressors, oblidant les víctimes; o en la sanció com a solució i no en l’ensenyament d’altres formes alternatives; ignorar la interdependència entre l’assetjador i la seua víctima o que l’assetjament és una situació dinàmica que es retroalimenta; centrar-se en l’assetjament, en lloc de fer-ho en les relacions de convivència a l’aula i l’escola; o fer recaure la responsabilitat en el personal docent, sense tenir en compte les famílies.

En la seua proposta per a abordar el problema, García Bacete inclou un model d’intervenció global; fa èmfasi a focalitzar-se en el més rellevant (posar veu al silenci, tothom és necessari, crear bases firmes per la convivència i l’aprenentatge, dotar de recursos als diversos àmbits perquè participen més activament en la resolució del problema o reflexionar sobre les causes que provoquen l’assetjament); i identificar les activitats eficaces basades en l’evidència per a posar-les en pràctica entre tots els col·lectius implicats: xiquets i xiquetes, professorat i família.

Per últim, el professorat ha compartit algunes de les conclusions a què ha arribat després de diversos treballs sobre el tema del rebuig entre iguals, com ara que «el rebuig està estretament connectat amb el maltractament i la victimització, ja que el 80% dels xiquets victimitzats són rebutjats» i a més, «està present en la majoria dels trastorns socials i emocionals de la infància» i restringeix «l’accés als recursos i les oportunitats socials». García Bacete ha agraït a les Corts l’oportunitat de participar en la comissió «perquè és fonamental la col·laboració entre les institucions» i ha fet una crida perquè totes les institucions «incrementen de forma decidida la seua confiança i suport a la ciència».

Per la seua banda, la professora Lidón Villanueva ha explicat els trets fonamentals que, al seu parer, cal incloure en la intervenció contra l’assetjament escolar. En primer lloc, un enfocament global (prevenció i intervenció), que s’inicie a partir dels 6 anys, en el cas de la prevenció, perquè la majoria dels programes eficaços i basats en l'evidència així ho plantegen, i a partir de l’últim cicle de primària i els dos primers cursos d’institut, en el cas de la intervenció, perquè es constata un augment de casos en aquestes edats.

En segon lloc, planteja un enfocament grupal i comunitari, que consisteix, d'una banda, a mobilitzar el públic passiu que presencia o té coneixement de l’agressió per a dotar-lo d’eines per a actuar i, d'altra banda, fer extensiva la implicació més enllà de l’espai escolar: famílies, entitats d’activitats extraescolars, barri, associació de veïns i veïnes, govern local, etc. «La idea -comenta la professora- és mostrar coherència i unitat i estendre l’enfocament de tolerància zero, per tal de desmantellar l'agressor o agressora i a qui l’ajuda, perquè no puguen actuar».

Un enfocament basat en l’evidència seria el tercer pilar d’aquesta proposta perquè «s’ha de partir d’aquelles actuacions que sabem que funcionen», comenta la professora Villanueva, qui ha enumerat alguns programes d’èxit dins de l’Estat espanyol, però ha indicat que «els programes més eficaços a escala internacional han mostrat que és necessari un enfocament d'unitat, apostant per un programa d’àmbit nacional, finançat i promocionat pel Ministeri d'Educació». A més, ha indicat, «de la formació als docents i a les famílies i per als menors, lliçons sobre debats, converses sobre un clima de conscienciació, intervenció i responsabilitat, respecte als altres, tolerància, etc., al llarg del curs».

Per últim, Villanueva ha indicat que la proposta presentada «necessita una dotació econòmica que assegure la seua continuïtat, la implicació del personal i, per tant, el seu èxit tant a curt com a llarg termini», que l’actual normativa de convivència dels centres educatius de la Comunitat Valenciana, en què s’estableixen els protocols d’actuació i intervenció davant els supòsits de violència escolar no contempla, perquè l’Ordre 62/2014 incorpora una regla de no despesa en el seu últim article.

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00